*proiect*

**GUVERNUL REPUBLICII MOLDOVA**

H o t ă r î r e nr. \_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_2016

Chişinău

Privind modificarea și completarea Hotărîrii Guvernului nr. 55 din 30 ianuarie 2012

În conformitate cu prevederile Legii nr.1402-XIII din 16 decembrie 1997 privind sănătatea mintală (Monitorul Oficial al Republicii Moldova, 1998, nr.44-46, art.310), Legii asistenței sociale nr. 547-XV din 25 decembrie 2003 (Monitorul Oficial al Republicii Moldova, 2004, nr.42-44, art.249), Guvernul HOTĂRĂŞTE:

Hotărîrea Guvernului nr. 55 din 30 ianuarie 2012 cu privire la aprobarea Regulamentului-cadru al Centrului comunitar de sănătate mintală şi a Standardelor minime de calitate (Monitorul Oficial al Republicii Moldova, 2012, nr.29, art.79) se modifică şi se completează după cum urmează:

1. În titlul Hotărîrii și pe tot parcursul textului cuvîntul „minime” se exclude.

2. În Anexa nr.1 la Hotărîrea Guvernului:

1) la punctul 2 cuvîntul „distinct” se exclude, iar după cuvîntul „asistență”, se completează cu cuvîntul „medicală”;

2) punctul 3 va avea următorul cuprins:

„3. Centrul este o instituție medico-socială publică sau privată creată în baza legislației în vigoare prin decizia autorităţilor publice locale deliberative de nivelul întîi sau doi sau de către organizații non-guvernamentale, alte agenții. Centrul poate fi o subdiviziune a instituțiilor medico-sanitare primare de nivel raional/municipal, sau o instituție medico-saniatră autonomă creată în conformitate cu actele normative aprobate de Ministerul Sănătății. ”

3) la punctul 4:

a) după cuvintele „în conformitate cu prevederile” se completează cu cuvintele „actelor normative în vigoare, prezentului Regulament, Standardelor de calitate ale Centrului şi dispozițiilor autorităților administrației publice locale, precum și prevederile”;

b) cuvintele de la finalul propoziției „legislaţiei în vigoare, prezentului Regulament, Standardelor minime de calitate ale Centrului şi dispoziţiilor autorităţilor administraţiei publice locale. ” se exclud.

 4) la punctul 5, după cuvântul „trezoreriale” se completează cu cuvintele „sau dispune de subcont separat ca parte componentă a altei instituții medico-sanitare.”;

5) punctul 6 va avea următorul cuprins:

 „6. În sensul prezentului Regulament, noţiunile utilizate semnifică:

***1) Serviciul Integrat de Sănătate Mintală*** – este un sistem complex de servicii de sănătate mintală oferit în cadrul structurilor medicale şi sociale la nivel de comunitate destinat prevenirii maladiilor mintale, tratamentului şi reabilitării psiho-sociale a persoanelor cu probleme de sănătate mintală.

***2) persoană cu probleme de sănătate mintală*** – persoană care suferă de o maladie psihică, persoană cu dezechilibru psihic sau insuficient dezvoltată psihic, precum şi persoană care manifestă alte dereglări ce pot fi clasificate, conform normelor de diagnostic în vigoare în practica medicală, ca tulburări psihice, care are nevoie de îngrijire şi suport special din partea familiei şi comunităţii;

***3) Centrul de zi –*** serviciu oferit de Centru în cadrul căruia persoanele cu probleme de sănătate mintală neinstituţionalizaţi, primesc în timpul zilei asistenţă calificată şi complexă;

***4) beneficiar al Centrului de zi*** - copilul sau adultul cu probleme de ordin mintal/de intelect, psihic şi de comportament, care întruneşte condiţiile de eligibilitate/admitere stabilite în anexa nr.1 la prezentul Regulament;

***5) managementul de caz –*** totalitatea serviciilor acordate beneficiarului Centrului, în baza evaluării complexe a necesităţilor acestuia, care are drept scop reabilitarea psiho-socială şi integrarea socio-familială a persoanelor afectate de tulburări mintale;

***6) echipa multidisciplinară -*** totalitatea profesioniştilor din domeniul sănătăţii mintale, cum sînt: medicul psihiatru, psihologul, nursa psihiatrică, asistentul social, ergoterapeutul şi alt personal paramedical, care monitorizează și tratează persoanele cu tulburări mintale severe, ce se află în evidență psihiatrică a unui sector arondat. Pentru a combina îngrijirile destinate acestor persoane, echipa multidisciplinara utilizează un sistem flexibil de îngrijire comunitară.

 ***7) coordonator al echipei multidisciplinare*** - psihiatrul care primeşte beneficiarii în Centru şi îi repartizează respectiv la managerii de caz, fiind responsabil de semnarea acordului cu beneficiarii, precum şi de monitorizarea documentaţiei necesare întocmite de către managerul de caz;

***8) acord de colaborare*** – acordul scris încheiat între Centru şi beneficiar sau, după caz, reprezentantul legal al acestuia, prin care se stipulează condiţiile în care se acordă serviciile medicale și de reabilitare psihosocială, precum şi drepturile şi obligaţiile fiecăreia dintre părţi;

 ***9) standarde de calitate pentru Centru*** *-* norme obligatorii, a căror aplicare garantează asigurarea unui nivel minim de calitate în procesul de furnizare a serviciilor în domeniu (în continuare – Standarde de calitate);

***10) servicii comunitare de sănătate mintala*** - este o combinaţie de servicii medicale, de suport social şi de reabilitare, organizate în comunitate şi legate între ele în aşa fel încît să producă maximum de efect asupra sănătăţii persoanei cu probleme de sănătate mintală;

***11) asistenţă mobilă la domiciliu şi de soluţionare a crizelor –*** serviciu oferit de Centru pacienților cu tulburări mintale severe, care nu au posibilitate să frecventeze instituțiile medicale, dar care acceptă tratamentul, în scopul efectuării unor intervenţii în criză ce vor contribui la prevenirea dezvoltării episoadelor acute de boală;

***12) urgenţe în sănătatea mintală* -** evenimente, observate sau trăite, care au implicat moartea reală ori ameninţarea cu moartea, vătămarea gravă sau o ameninţare la integritatea fizică personală sau a celor din jur. ”

6) la punctul 9:

a) litera a) se completează la finele propoziției, după cuvîntul „societate” cu sintagma „asigurarea tuturor necesităţilor de sănătate mintală a pacienţilor, locuitori ai teritoriului administrativ deservit”

b) la litera b) cuvintele „terapeutice” și „și alimentației corecte” se exclud;

c) litera b) se completează cu literele b)1; b)2; b)3; b)4  cu următorul cuprins:

„b)1) depistarea precoce a factorilor de risc, care pot provoca tulburări mintale şi dereglări comportamentale şi realizarea măsurilor corespunzătoare în vederea tratării lor şi prevenirii unor evoluţii nefavorabile;

b)2) oferirea serviciilor consultative, intervenţii psihoterapeutice, recomandarea şi supravegherea tratamentului farmacoterapeutic de susţinere, prescrierea medicamentelor compensate, în conformitate cu recomandările de specialitate şi a ghidurilor de bună practică;

b)3) depistarea, supravegherea, evidența persoanelor cu probleme de sănătate mintală, inclusiv păstrarea documentației de evidență medicală primară a persoanelor cu probleme de sănătate mintală (f 025 e, dosarul pentru serviciile oferite în Centrul de zi);

b)4 ) examinarea medicală, inclusiv în Comisii, cu eliberarea concluziilor şi/sau certificatelor în conformitate cu prevederile actelor normative în vigoare (după caz); ”

    d) la litera c) după cuvîntul „temporar” se introduce cuvintele „după caz”;

e) la litera d) cuvintele „recomandările de specialitate şi ghidurile de bună practică” se substituie cu cuvintele „protocoalele clinice naționale”;

f) la litera e) și pe tot parcursul textului cuvîntul „terapeutice” se exclude;

g) litera g) se exclude;

h) se completează cu literele i), j), k) l) cu următorul cuprins:

„i) ghidarea și supervizarea medicilor de familie în implementarea practică a protocoalelor clinice naționale, inclusiv referirea beneficiarilor conform nivelelor de asistență medicală;

j) depistarea precoce a tulburărilor specifice de dezvoltare și a disfuncțiilor psiho-patologice la copii și adolescenți;

k) asigurarea incluziunii sociale a persoanelor cu probleme de sănătate mintală prin combaterea stigmei şi sensibilizarea comunităţii în problemele sănătăţii mintale;

l) alte atribuții de funcție prevăzute de actele normative în vigoare. ”

7) la punctul 10 litera a) se exclude;

8) la punctul 11:

a) la litera b) și pe tot parcursul textului cuvîntul „prevenire” se substituie cu cuvîntul „prevenție”;

b) la litera d) după cuvintele „medicale și” se introduce cuvîntul „anchetei”;

c) literele c) și e) se exclud.

9) la punctul 12:

a) la litera a) cuvîntul „instructive” se substituie cu cuvintele „de instruire”;

b) la litera b) după cuvîntul „specialiștilor” se introduc cuvintele „din domeniul sănătății mintale și a medicinii de familie”;

c) la litera d) după cuvîntul „de psihiatrie” se introduc cuvintele „instituțiilor de asistență medicală primară, ”;

d) la litera h) cuvintele „ , precum  şi a intereselor sociale importante în domeniul său de activitate” se exclud;

e) se completază cu litera j) cu următorul cuprins:

„j) alte drepturi prevăzute de actele normative în vigoare. ”

10) la punctul 13) și pe tot parcursul textului cuvîntul „plasare” se substituie cu cuvîntul „admitere” la cazul gramatical respectiv;

11) la punctul 14):

a) la litera c) cuvîntul „invaliditate” se substituie cu cuvîntul „dizabilitate”;

b) la litera d) după cuvîntul „sociale” se introduc cuvintele „ , sau propria cerere”;

c) litera e) va avea următorul cuprins:

„e) informația despre supraveghere, rezultatele examenelor clinice, tratamentele efectuate în condiții de ambulator și spital, inclusiv de reabilitare, evoluția stării de sănătate mintală în dinamică; ”

12) punctele 15 și 16 se exclud;

13) punctul 19 va avea următorul cupris:

„19. În funcţie de necesităţile copiilor şi adulţilor cu dizabilităţi mintale din comunitate, Centrul oferă următoarele servicii:

 1) Servicii psihiatrice consultative de ambulator;

1. Servicii oferite în Centrul de zi;
2. Servicii de asistenţă mobilă la domiciliu şi de soluţionare a crizelor. ”

14) la punctul 20, litera a) cuvîntul „farmacologică psihotropă” se exclude;

15) la punctul 21 cifrele „19.00” se substituie cu cifrele „18.00”;

16) la punctul 22 cuvintele „aprobate de Ministerul Muncii, Protecției Sociale şi Familiei, „Cazul asistat pentru beneficiarul Centrului comunitar de sănătate mintală”, și „și a „Terapiei comunitar afirmative” se exclud.;

17) la punctul 23 cuvintele „de aflare” se substituie cu cuvîntul „îngrijire”, iar la finele propoziției după cuvîntul „cazului” se introduc cuvintele „cu posibilitatea referirii spre alte servicii”;

18) la punctul 25, propoziția a doua, cuvintele „Terapia comunitară afirmativă” se substituie cu cuvintele „Managementul de caz”;

19) la punctul 26 după cuvîntul „elaborat” se introduc cuvintele „de managerul de caz”;

20) punctul 27 se exclude;

21) la punctul 29 după cuvîntul prima propoziție va avea următorul cuprins: „Între medicul de familie, psihiatrul din spitalul general, spitalele de psihiatrie, asistenți sociali din serviciile sociale din teritoriul arondat și cei comunitari este stabilit un mecanism de referire a cazului, aprobat de Ministerul Sănătății. ”;

22) la punctul 31 cuvintele „consiliul de expertiză medicală a vitalității” se substituie cu cuvintele „consiliul național pentru determinarea dizabilității și capacității de muncă”;

23) la punctul 32 cuvintele „Managerul de caz  revizuieşte planul individualizat de asistenţă a beneficiarului: ” se substituie cu cuvintele „Managerul de caz, de comun cu echipa multidisciplinară evaluează progresele beneficiarului și ia deciziile de modificare a planului individual de asistență: ”;

24) punctele 33 și 36 se exclud;

25) la punctul 37 cuvintele „doar în una din” se substituie cu cuvîntul „în”;

26) la punctul 44 cuvintele „ , prin decizia autorităţii administraţiei publice locale care a instituit Centrul” se exclud;

27) la punctul 45 litera g) cuvintele „către autorităţile administraţiei publice locale autorităților” se substituie cu cuvintele „în conformitate cu cerințele actelor normative în vigoare;”;

28) la punctul 47 cuvintele „prin concurs” și „Comisia de concurs este formată prin dispoziția autorității administrației publice locale care a instituit Centrul.” se exclud;

29) la punctul 50 cuvintele „de autoritatea administraţiei publice locale care a instituit Centrul” se exclud.

3. În Anexa nr. 1 la Regulamentul-cadrul al Centrului comunitar de sănătate mintală, „Criteriile de admitere a beneficiarilor în Centrul comunitar de sănătate mintală”:

1) la punctul 1 cuvintele „variază în funcţie de tipul de servicii care urmează a fi oferit.” se substituie cu cuvintele „sînt următoarele:

a) sa sufere de o tulburare psihică, conform Clasificației Internaționale a Maladiilor, revizia X;

b) sa aibă viza de reședință în aria arondată;

c) sa necesite servicii medicale de sănătate mintală și/sau psihosociale.”

2) Punctele 2, 3 și 4 se exclud;

3) la punctul 5:

a) cuvintele „b) dereglări de comportament care prezintă pericol social;” se substituie cu cuvintele „urgențe psihiatrice care necesită supraveghere și susținere adițională”;

b) cuvintele „stupefiante” se substituie cu cuvintele „psihoactive și droguri;”;

4. În Anexa nr. 2 la Regulamentul-cadru al Centrului comunitar de sănătate mintală „Dosarul personal al beneficiarului Centrului comunitar de sănătate mintală”:

1. cuvîntul „invaliditate” se substituie cu cuvîntul „dizabilitate”;
2. subpunctele 7), 8), 9) și 14) se exclud.

5. În Anexa nr. 4 la Regulamentul-cadru al Centrului comunitar de sănătate mintală:

1) titlul va avea următorul cuprins:

„**Managementul cazului pentru beneficiarul Centrului comunitar**

**de sănătate mintală**”

2) la punctul 1 cuvintele „caz asistat” se substituie cu cuvintele „management de caz”;

3) la punctul 2 cuvintele „Cazul asistat” se substituie cu cuvintele „Managementul de caz”, iar cuvîntul „terapeutice” se exclude.

6. În Anexa nr. 5 la Regulamentul-cadru al Centrului comunitar de sănătate mintală „Cerințele privind structura și statele de personal ale Centrului comunitar de sănătate mintală”:

1) la punctul 2:

a) la litera a) după cuvintele „medic-psihiatru” se introduce cuvîntul „sau psiholog”;

b) la litera d) cuvintele „care activează benevol şi gratuit la realizarea diferitor programe ale Centrului.” se exclud;

2) la punctul 3:

a) cuvîntul „terapeutică” se exclude;

b) cuvintele „ergoterapeut (poate fi asistentă medicală cu specializare în domeniul respectiv) – 1;” se substituie cu cuvintele „ergoterapeut (asistent social sau asistent medical) – 2”;

c) cuvintele „asistente medicale psihiatrice – 2” se substituie cu cuvintele „asistente medicale psihiatrice – 5”.

3) la punctul 4 cuvintele „o echipă la 40-50 mii de locuitori” se substituie cu cuvintele „o echipă la 40 mii de locuitori” „-50”.

7. În Anexa nr. 2 a Hotărîrii de Guvern:

1) la punctul 11:

a) cuvîntul terapeutică se exclude;

b) cuvintele „recomandările Comisiei medicale din cadrul Centrului Medicilor de Familie, de extrasul de la spitalul de psihiatrie şi/sau al medicului specialist.” se substituie cu cuvintele „datele supravegherii efectuate de către instituția de asistență medicală primară, consulțiilor medicului psihiatru, extrasului din spitalul de psihiatrie sau din spitalele raionale.”;

2) la punctul 20 litera d) se exclude;

3) la punctul 23 cuvintele „6 luni” se substituie cu cuvintele „3 luni”;

4) punctul 80 se completează la final cu cuvintele „ , cu liberul consimţămînt a persoanei.”;

5) la punctul 91 cuvintele „încadrare în” se substituie cu cuvintele „participare la”;

6) la punctul 125 cuvintele „în scris” se exclud;

7) la punctul 128:

a) după cuvîntul „abuzului” se introduc cuvintele „de orice fel”;

b) cuvintele „(fizic, psihologic, sexual, financiar-material)” și „– fapte comise deliberat sau din ignoranță.” se exclud;

8) la punctul 142 cuvintele „elaborate şi aprobate de Ministerul Sănătăţii şi coordonate cu Compania Naţională de Asigurări în Medicină şi cu Sindicatul „Sănătatea” ” se exclud.

9) la punctul 161:

a) cuvintele „numai în absenţa beneficiarilor şi doar în locuri special amenajate” se exclude;

b) se completează la final „ , elaborate în conformitate cu legislația în vigoare.”

10) la punctul 167 după cuvintele „experienţa necesară” se introduc cuvintele „în domeniul sănătății mintale”.

11) punctele 28, 30, 32, 38, 48, 49, 51, 53, 66, 69, 72, 76, 92, 93, 95, 97, 103, 122, 138, 143, 144, 148, 164, 171, 177, 178 se exclud.

 **Prim- ministru Pavel FILIP**

Contrasemnează:

Viceprim-ministru Gheorghe Brega

Ministrul sănătății Ruxanda Glavan

Ministrul muncii, protecției sociale și familiei Stela GRIGORAȘ

Ministrul finanțelor Octavian ARMAȘU